Direktøren for Dankalk mener, at virksomheden burde kompenseres for de problemer, som Limfjordsbroerne har medført.

Broklapproblemer på begge broer over Limfjorden har kostet den Aggersundbaserede virksomhed Dankalk flere hundrede tusinde i tabt fortjeneste. Virksomheden har derfor måtte transportere deres varer ad omveje og har måtte købe kalk hos konkurrenterne. Derfor har direktør Jens Søndergaard været i kontakt med teknisk forvaltning i Aalborg Kommune med den holdning, at en erstatning var på sin plads. Om pengene skulle komme direkte fra kommunen eller som en form forsikring fra firmaet, der servicerer broen, ved direktøren ikke, men han fik i hvert fald blankt nej fra kommunen. Jens Søndergaard ved godt, at en erstatning til Dankalk ville åbne op for erstatninger til mange andre virksomheder og ville koste kommunen dyrt. - Men det skal vel ikke komme os til skade, siger Jens Søndergaard til TV2/Nord.